《洞仙歌 读顾抱山《虎丘志》》
清代·王策

凤林诗老，爱云岩鹤涧。两屐孤篷岁寻遍。把英雄儿女，白石清泉，研秋露，细向松窗编纂。

兹丘原胜地，往迹千年，不共昆明劫灰变。怎我梦来时，水走峰移，似一夜、铎声驱转。

倒不如、卧向卷中游，还识得庐山，旧时真面。

作者简介：江苏太仓人，字汉舒。诸生。以词名，尤侗曾邀主其家。有《香雪词钞》。